
Vă înaintăm, alăturat, raportul înlocuitor asupra Proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale, trimis cu adresa nr. PLx. 394/2021, din 27 septembrie 2021.
În raport cu obiectul și conținutul său, proiectul de Lege face parte din categoria legilor ordinare.


VICEPREŞEDINTE,

Călin-Ioan BOTA

RAPORT ÎNLOCUITOR 

asupra Proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale

În ședința din ziua de luni, 14 februarie 2022, Comitetul liderilor grupurilor parlamentare a hotărât retrimiterea proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale, în vederea  examinării și depunerii unui nou raport.
Conform prevederilor art.75 din Constituția României, republicată, și ale art.92 alin. (9)  din Regulamentul Camerei Deputaților, Camera Deputaților este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 20 septembrie 2021.
La reexaminarea proiectului de Lege s-a avut în vedere avizul favorabil al Consiliului Legislativ. 
Prin acest proiect de lege se propune aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, reprezentând echivalentul în lei a sumei de 20.000 Euro, aferentă anilor 2014-2023. Totodată, se propune completarea anexei nr. 2.2 – Cotizații la alte organisme internaționale, la Ordonanța Guvernului 41/1994 privind autorizarea plății cotizațiilor la organizațiile internaționale interguvernamentale la care România este parte, cu introducerea  unui nou număr în secțiunea dedicată Ministerului Culturii, reprezentând cotizația pe care CNC trebuie să o plătească pentru participarea la EFAD. 
În conformitate cu prevederile art. 62 din Regulamentul Camerei Deputaților, membrii Comisiei au reexaminat proiectul de lege menționat mai sus, în ședința din data de 20 iunie 2023.
	La lucrările Comisiei pentru buget, finanțe şi bănci deputații şi-au înregistrat prezența conform listelor de prezență.
La reexaminarea proiectului de Lege a participat doamna Diana-Ștefana Baciuna, secretar de stat în cadrul Ministerului Culturii.  
 În urma reexaminării proiectului de Lege şi a opiniilor exprimate, deputații prezenți la ședință au hotărât cu unanimitatea voturilor exprimate, să transmită  plenului Camerei Deputaţilor prezentul raport prin care propun adoptarea proiectului de Lege pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale, cu amendamentele admise prevăzute în Anexă. 
Prezentul raport înlocuiește raportul transmis de Comisia pentru buget, finanțe și bănci în data de 21 octombrie 2021. 
În raport cu obiectul și conținutul său, proiectul de Lege face parte din categoria legilor ordinare.




	VICEPREŞEDINTE,

Călin-Ioan BOTA

	SECRETAR,

Iulius Marian FIRCZAK









Șef serviciu,
Giorgiana Ene

Consilier parlamentar,
Valentina Rotaru

Anexă 
AMENDAMENTE ADMISE
[bookmark: _GoBack]asupra Proiectului de Lege  pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film – EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plății cotizațiilor la organizațiile internaționale interguvernamentale
	Nr. crt.
	Text Senat
	Amendamente admise
(autorul amendamentului)
	Motivarea amendamentelor 

	1. 
	Titlul legii: 
LEGE
pentru aprobarea plății contribuției financiare pentru participarea Centrului Național al Cinematografiei la Asociația Directorilor Agenției Europene de Film - EFAD, precum și pentru completarea anexei nr. 2.2 la Ordonanța Guvernului nr. 41/1994 privind autorizarea plații cotizațiilor la organizațiile internaționale interguvernamentale la care România este parte
	




Nemodificat
	

	2. 
	


Art. I  (1) Se aprobă plata contribuției financiare pentru participarea Centrului Național al Cinematografiei la Asociația Directorilor Agenției Europene de Film - EFAD, reprezentând echivalentul în lei al sumei de 20.000 Euro, aferentă cotizației pentru anii 2014-2020.

(2) Echivalentul în lei al sumei prevăzute la alin. (1) se calculează pe baza cursului oficial de schimb euro/lei al Băncii Naționale a României în vigoare la data efectuării plății contribuției financiare.
(3) Suma prevăzută la alin.(1) se suportă din bugetul Centrului Național al Cinematografiei, cu încadrarea în bugetul aprobat pentru anul 2021.
	1. La articolul I, alineatele (1) și (3)  se modifică și vor avea următorul cuprins: 
 
Art. I  (1) Se aprobă plata contribuției financiare pentru participarea Centrului Național al Cinematografiei la Asociația Directorilor Agenției Europene de Film - EFAD, reprezentând echivalentul în lei al sumei de 37.500 Euro, aferentă cotizației pentru anii 2014-2023.

(2) Nemodificat 



(3) Suma prevăzută la alin.(1) se suportă din bugetul Centrului Național al Cinematografiei, cu încadrarea în bugetul aprobat pentru anul 2023.

Autor amendament: Miklós Zoltán, UDMR 
	Având în vedere faptul că de la data înaintării proiectului de lege către Parlament au trecut aproape 2 ani, sumele datorate până în acest moment s-au majorat, iar pentru a permite achitarea în mod regulat a obligațiilor financiare propunem actualizarea textului față de forma adoptată de către Senat.


	3. 
	


Art. II.    În anexa nr. 2.2 - “Cotizații la alte organisme internaționale” la Ordonanța Guvernului nr.41/1994 privind autorizarea plății cotizațiilor la organizațiile internaționale intraguvernamentale la care România este parte, publicată în Monitorul Oficial al României, partea I, nr.241 din 29 august 1994, aprobată prin Legea nr.126/1994, cu modificările și completările ulterioare, la subcapitolul “Ministerul Culturii”, după numărul curent 18 se introduce un nou număr curent, nr.crt. 19, cu următorul cuprins:

	Nr. Crt.
	Organismul internațional
	Valută
	Sume propuse la plată în anul 1994 (cotizații curente plus restanțe)

	0
	1
	2
	3

	”19.
	Asociația Directorilor Agenției Europene de Film - EFAD
	Euro
	20.000”



	2. Articolul II  se modifică și va avea următorul cuprins:

Art. II.    În anexa nr. 2.2 - “Cotizații la alte organisme internaționale” la Ordonanța Guvernului nr.41/1994 privind autorizarea plății cotizațiilor la organizațiile internaționale intraguvernamentale la care România este parte, publicată în Monitorul Oficial al României, partea I, nr.241 din 29 august 1994, aprobată prin Legea nr.126/1994, cu modificările și completările ulterioare, la subcapitolul “Ministerul Culturii”, după numărul curent 18 se introduce un nou număr curent, nr.crt. 19, cu următorul cuprins:

	Nr. Crt.
	Organismul internațional
	Valută
	Sume propuse la plată în anul 1994 (cotizații curente plus restanțe)

	0
	1
	2
	3

	”19.
	Asociația Directorilor Agenției Europene de Film - EFAD
	Euro
	37.500”



Autor amendament: Miklós Zoltán, UDMR
	Corelare cu Art. I

